CELEX: 31984D0576
Language: el
Date: 1984-11-14 00:00:00
Title: 84/576/ΕΟΚ: Απόφαση της Επιτροπής της 14ης Νοεμβρίου 1984 σχετικά με τις εγκαταστάσεις της Μαδαγασκάρης από τις οποίες τα κράτη μέλη μπορούν να επιτρέψουν την εισαγωγή νωπών κρεάτων

Avis juridique important

|

31984D0576

84/576/ΕΟΚ: Απόφαση της Επιτροπής της 14ης Νοεμβρίου 1984 σχετικά με τις εγκαταστάσεις της Μαδαγασκάρης από τις οποίες τα κράτη μέλη μπορούν να επιτρέψουν την εισαγωγή νωπών κρεάτων  

Επίσημη Εφημερίδα αριθ. L 315 της 05/12/1984 σ. 0025 - 0025 Ισπανική ειδική έκδοση: Κεφάλαιο 03 τόμος 32 σ. 0221  Πορτογαλική ειδική έκδοση : Κεφάλαιο 03 τόμος 32 σ. 0221 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Νοεμβρίου 1984  σχετικά με τις εγκαταστάσεις της Μαδαγασκάρης από τις οποίες τα κράτη μέλη μπορούν να επιτρέψουν την εισαγωγή νωπών κρεάτων  (84/576/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγιειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 4 παράγραφος 1 και το άρθρο 18 παράγραφος 1 στοιχεία α) και β),  Εκτιμώντας:  ότι, για να μπορούν να λάβουν άδεια να εξάγουν νωπά κρέατα στην Κοινότητα, οι εγκαταστάσεις που βρίσκονται στις τρίτες χώρες πρέπει να ανταποκρίνονται στους γενικούς όρους που καθορίζονται στην οδηγία 72/462/ΕΟΚ·  ότι η Μαδαγασκάρη διαβίβασε, σύμφωνα με το άρθρο 4 παράγραφος 3 της οδηγίας 72/462/ΕΟΚ, κατάλογο των εγκεκριμένων εγκαταστάσεων για εξαγωγές στην Κοινότητα·  ότι η περίπτωση των εγκαταστάσεων αυτών, όπως έδειξε επιτόπιος κοινοτικός έλεγχος πρέπει ακόμη να επανεξεταστεί με βάση τις συμπληρωματικές πληροφορίες σχετικά με το επίπεδο υγιεινής τους και με τις δυνατότητες ταχείας προσαρμογής τους στην κοινοτική ρύθμιση·  ότι στομεταξύ, για να μη διακοπούν απότομα τα ρεύματα των συναλλαγών που υπάρχουν, οι εγκαταστάσεις αυτές μπορούν προσωρινά να έχουν τη δυνατότητα να συνεχίσουν τις εξαγωγές των νωπών κρεάτων στα κράτη μέλη που είναι διατεθειμένα να τα δεχτούν·  ότι πρέπει, κατά συνέπεια, να επανεξεταστεί η παρούσα απόφαση και, στην ανάγκη, να τροποποιηθεί, σε συνάρτηση με τις πρωτοβουλίες που έχουν ληφθεί για το σκοπό αυτό και τις βελτιώσεις που έχουν πραγματοποιηθεί·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Με την επιφύλαξη των διατάξεων της παραγράφου 2, τα κράτη μέλη απαγορεύουν την εισαγωγή νωπών κρεάτων που προέρχονται από τις εγκαταστάσεις της Μαδαγασκάρης.  2. Τα κράτη μέλη μπορούν να συνεχίσουν να επιτρέπουν, μέχρι τις 30 Ιουνίου 1985, τις εισαγωγές νωπών κρεάτων που προέρχονται από εγκαταστάσεις που έχουν προταθεί επίσημα από τις αρχές της Μαδαγασκάρης στις 20 Ιουνίου 1984, κατ' εφαρμογή του άρθρου 4 παράγραφος 3 της οδηγίας 72/462/ΕΟΚ, εκτός αν έχει ληφθεί γι' αυτές αντίθετη απόφαση, σύμφωνα με το άρθρο 4 παράγραφος 1 της εν λόγω οδηγίας πριν από την 1η Ιουλίου 1985.  Ο κατάλογος των εγκαταστάσεων διαβιβάζεται από την Επιτροπή στα κράτη μέλη.  Άρθρο 2  Η παρούσα απόφαση εφαρμόζεται από την 1η Δεκεμβρίου 1984.  Άρθρο 3  Η παρούσα απόφαση επανεξετάζεται και, ενδεχομένως, τροποποιείται πριν από την 1η Απριλίου 1985.  Άρθρο 4  Η παρούσα απόφαση απευθύνεται τα κράτη μέλη.  Βρυξέλλες, 14 Νοεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.